ЕАЭО аясында ғылыми дәрежелер автоматты түрде өзара танылады
DATE: 17:06, 14 Ақпан 2024 | GMT +5
TITLE: ЕАЭО аясында ғылыми дәрежелер автоматты түрде өзара танылады
URL: https://kaz.inform.kz/news/eaeo-ayasinda-gilimi-darezheler-avtomatti-turde-ozara-taniladi-69968c/
META: DATE: 17:06, 14 Ақпан 2024 | GMT +5
TOTAL WORDS: 106
AUTHOR(S):
TEXT: Келісім Еуразиялық экономикалық одаққа мүше мемлекеттер азаматтарының ғылыми дәрежелерін олардың аумағындағы еңбек көші-қоны аясында тануды көздейді. «Атап айтқанда, ЕАЭО құжатында мүше елдердің ғылыми дәрежелері әр тараптың ұлттық заңнамасына сәйкес танылатыны жазылған. Бұл ретте, жұмыс күшінің бостандығы шектеліп тұрған еді. Сондықтан осы келісім 6-баптағы жағдайды қоспағанда, ғылыми дәрежелер туралы құжаттарды ұлттық тану рәсімдерінен өткізбей-ақ мойындауды ұсынады. Яғни, ЕАЭО-ға мүше елдерде ғалым бір мемлекеттен басқасына барып, келісімшарт негізде уақытша қызмет еткенде, сол кезде оның ғылыми дәрежесі автоматты түрде өзара танылатыны ескерілген», - деді Ғылым және жоғары білім министрі Саясат Нұрбек. Оның айтуынша, келісімді іске асырудың теріс әлеуметтік-экономикалық және құқықтық салдары жоқ, сондай-ақ мемлекеттік бюджеттен қосымша шығындарды талап етпейді
